*Likumprojekts*

**Grozījumi Maksātnespējas likumā**

Izdarīt Maksātnespējas likumā (Latvijas Vēstnesis, 2010, 124., 170. nr.; 2012, 33. nr.; 2013, 142., 188. nr.; 2014, 204., 257. nr.; 2015, 42. nr.; 2017, 5. nr.; 2018, 119. nr.; 2019, 248.A, 253. nr.; 2020, 110A. nr.) šādus grozījumus:

1. Papildināt 12.3 panta otro daļu ar 8. punktu šādā redakcijā:

"8) kurai piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punkta sankcija par darbības pārtraukšanu, un no tās piemērošanas nav pagājuši pieci gadi, vai darbības apturēšanu."

2. Papildināt 13. panta otro daļu ar 8. punktu šādā redakcijā:

"8) kurai piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punkta sankcija par darbības pārtraukšanu, un no tās piemērošanas nav pagājuši pieci gadi, vai darbības apturēšanu."

3. Aizstāt 13.1 panta otrajā daļā vārdu "divi" ar vārdu "pieci".

4. Izslēgt 15. panta pirmās daļas otro teikumu.

5. Papildināt 16.1 pantu ar 1.1 daļu šādā redakcijā:

"(11) Maksātnespējas jautājumu konsultatīvā padome lemj par administratora eksāmena organizēšanu pēc padomes locekļa vai Maksātnespējas kontroles dienesta direktora ierosinājuma."

6. 16.2 pantā:

aizstāt pirmajā daļā vārdu "divos" ar vārdu "piecos";

papildināt pantu ar 1.1 un 1.2 daļu šāda redakcijā:

"(11) Eksaminācijas komisijas sastāvā iekļautais Administratoru asociācijas pārstāvis ir atbrīvots no kvalifikācijas eksāmena kārtošanas, ja viņš eksaminācijas komisijas sastāvā bijis nepārtraukti vismaz divus gadus pirms dienas, kad Maksātnespējas kontroles dienestā iesniegts iesniegums par amata apliecības derīguma termiņa pagarināšanu, un vienlaikus apliecina, ka ir apmeklējis kvalifikācijas pilnveides pasākumus šā panta otrajā daļā noteiktajā apmērā.

(12) Ministru kabinets nosaka kārtību, kādā eksaminācijas komisijas sastāvā iekļautais Administratoru asociācijas pārstāvis, ja tas atbrīvots no kvalifikācijas eksāmena kārtošanas, apliecina kvalifikācijas pilnveides pasākumu apmeklējumus šā panta otrajā daļā noteiktajā apmērā, kā arī kārtību, kādā tiek pagarināts tā amata apliecības derīguma termiņš.";

aizstāt otrajā daļā skaitli "32" ar skaitli "64";

izteikt ceturto un piekto daļu šādā redakcijā:

"(4) Ja kārtējā kvalifikācijas eksāmena rīkošanas laikā administratora amata darbība ir apturēta vai administrators ir atstādināts no amata darbības veikšanas, administratoram ir tiesības kārtot kārtējo kvalifikācijas eksāmenu. Šādā gadījumā, ja administrators ir nokārtojis kvalifikācijas eksāmenu, viņš ir tiesīgs atsākt pildīt amata pienākumus pēc tam, kad Maksātnespējas kontroles dienesta direktors pieņēmis lēmumu par administratora atjaunošanu amatā. Ja kārtējā kvalifikācijas eksāmena kārtošanas laikā administratora amata darbība ir apturēta vai administrators ir atstādināts no amata darbības veikšanas, pamatojoties uz administratora motivētu iesniegumu, Maksātnespējas kontroles dienesta direktors var pieņemt lēmumu par kvalifikācijas eksāmena kārtošanas termiņa pagarināšanu uz laiku līdz nākamajai kvalifikācijas eksāmena rīkošanas reizei pēc administratora amata darbības apturēšanas vai atstādināšanas no amata termiņa beigām. Šādā gadījumā administratora amata darbību atjauno, pamatojoties uz Maksātnespējas kontroles dienesta direktora lēmumu, pēc kvalifikācijas eksāmena nokārtošanas un amata apliecības derīguma termiņa sākuma datums būs datums, kurā norisinājās tas kvalifikācijas eksāmens, kuru administratoram bija pienākums kārtot atbilstoši šā panta pirmajā daļā noteiktajam kvalifikācijas periodam.

(5) Kvalifikācijas eksāmenu organizē un tā norisi nodrošina Maksātnespējas kontroles dienests, ievērojot šā panta pirmajā daļā noteikto kvalifikācijas periodu. Ja administrators tiek atjaunots amatā un viņš atbilstoši šā panta ceturtajai daļai iesniedzis iesniegumu par kvalifikācijas eksāmena kārtošanas termiņa pagarināšanu uz laiku līdz nākamajai kvalifikācijas eksāmena rīkošanas reizei pēc administratora amata darbības apturēšanas vai atstādināšanas no amata termiņa beigām, Maksātnespējas kontroles dienests var reizi gadā rīkot papildu kvalifikācijas eksāmenu, ja līdz tuvākā plānotā kvalifikācijas eksāmena norisei ir vairāk nekā gads un seši mēneši no administratora amata darbības apturēšanas vai atstādināšanas no amata termiņa beigām."

7. Papildināt 17.2 panta pirmo daļu ar 12. punktu šādā redakcijā:

"12) administratoram piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punktā noteiktā sankcija par darbības pārtraukšanu."

8. Papildināt 17.3 panta pirmo daļu ar 4. punktu šādā redakcijā:

"4) administratoram piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punktā noteiktā sankcija par darbības apturēšanu."

9. Papildināt 58. panta pirmo daļu ar 4.1 punktu šādā redakcijā:

"41) ziņas par juridiskās personas maksātnespējas procesa īstenošanu saīsinātā procesa kārtībā, ja tas ir attiecināms;".

10. 67. pantā:

papildināt pantu ar otro daļu šādā redakcijā:

"(2) Īstenojot šā panta pirmās daļas 13. punktā noteiktās tiesības par speciālista pieaicināšanu, darījumu slēdz rakstveidā, norādot vismaz šādas ziņas:

1) darījuma puses;

2) darbību apraksts, par kuru veikšanu speciālistam paredzēta atlīdzība;

3) speciālistam noteiktās atlīdzības apmērs.";

uzskatīt līdzšinējo panta tekstu par pirmo daļu.

11. 73. pantā:

papildināt pantu ar 2.1 daļu šādā redakcijā:

"(21) Ja maksātnespējas reģistrā izdarīts ieraksts par juridiskās personas maksātnespējas procesa īstenošanu saīsinātā procesa kārtībā un kreditors savu prasījumu nav iesniedzis šā panta pirmajā daļā noteiktajā termiņā, viņš savu prasījumu pret parādnieku var iesniegt ne vēlāk kā līdz brīdim, kad tiesā iesniegts pieteikums par juridiskās personas maksātnespējas procesa izbeigšanu. Pēc pieteikuma iesniegšanas tiesā kreditors zaudē savas prasījuma tiesības pret parādnieku.";

izteikt 3.1 daļu šādā redakcijā:

"(31) Kreditoram ir tiesības iesniegt kreditora prasījumu pret parādnieku šā panta pirmajā, otrajā, 2.1 un trešajā daļā noteiktajā termiņā, izmantojot Sistēmu."

12. 112. pantā:

papildināt pantu ar 1.1 daļu šādā redakcijā:

"(11) Administrators, sastādot ziņojumu par parādnieka mantas neesamību, var izteikt priekšlikumu par maksātnespējas procesa pabeigšanu saīsinātā procesa kārtībā, ja izpildās šādi priekšnoteikumi:

1) administratoram nav nodoma vērsties pret parādnieka valdi saskaņā ar šā likuma 72.1 pantu;

2) administrators neredz pamatu celt prasību par parādnieka mantas atgūšanu (šā likuma 93. pants);

3) administrators ir iekļāvis Maksātnespējas kontroles dienestu kreditoru prasījumu reģistrā, pamatojoties uz Maksātnespējas kontroles dienesta prasījuma tiesībām attiecībā uz tā piešķirto naudas līdzekļu atmaksāšanu, kuri izmaksāti no darbinieku prasījumu garantiju fonda līdzekļiem, ja tas ir attiecināms.";

papildināt pantu ar piekto un sesto daļu šādā redakcijā:

"(5) Ja 15 dienu laikā no dienas, kad nosūtīts ziņojums par parādnieka mantas neesamību, kreditori ir piekrituši maksātnespējas procesa pabeigšanai saīsinātā procesa kārtībā, administrators nekavējoties par to iesniedz paziņojumu Maksātnespējas kontroles dienestam, izmantojot Sistēmu. Ziņas no Sistēmas nekavējoties tiek nodotas atbildīgajai iestādei ieraksta veikšanai maksātnespējas reģistrā.

(6) Pēc ziņu par juridiskās personas maksātnespējas procesa īstenošanu saīsinātā procesa kārtībā iekļaušanas maksātnespējas reģistrā administrators ir tiesīgs iesniegt tiesā pieteikumu par juridiskās personas maksātnespējas procesa izbeigšanu."

13. Papildināt 115. panta ceturtās daļas pirmo teikumu pēc vārdiem "kārtējos nodokļu maksājumus" ar vārdiem "un ar parādnieka mantas uzturēšanu saistītos izdevumus".

14. Papildināt 116. panta trešo daļu pēc vārdiem "nekustamā īpašuma nodokļa maksājumus" ar vārdiem "un ar parādnieka mantas uzturēšanu saistītos izdevumus".

15. Papildināt 121. panta pirmo daļu ar teikumu šādā redakcijā:

"Uz individuālā komersanta maksātnespējas procesu nav attiecināmi noteikumi par juridiskās personas maksātnespējas procesa pabeigšanu saīsinātā procesa kārtībā."

16. Papildināt 124. panta pirmo daļu ar teikumu šādā redakcijā:

"Uz lauksaimniecības produktu ražotāja maksātnespējas procesu nav attiecināmi noteikumi par juridiskās personas maksātnespējas procesa pabeigšanu saīsinātā procesa kārtībā."

17. 138. pantā:

papildināt pantu ar otro daļu šādā redakcijā:

"(2) Īstenojot šā panta pirmās daļas 3. punktā noteiktās tiesības par speciālista pieaicināšanu, darījumu slēdz rakstveidā, norādot vismaz šādas ziņas:

1) darījuma puses;

2) darbību apraksts, par kuru veikšanu speciālistam paredzēta atlīdzība;

3) speciālistam noteiktās atlīdzības apmērs.";

uzskatīt līdzšinējo panta tekstu par pirmo daļu.

18. Papildināt 141. panta pirmo daļu ar teikumu šādā redakcijā:

"Attiecībā uz kreditoru prasījumu iesniegšanu fiziskās personas maksātnespējas procesā nav piemērojama šā likuma 73. panta 2.1 daļa."

19. Izteikt 170. panta pirmās daļas 1. punktu šādā redakcijā:

"1) juridiskās personas maksātnespējas procesa depozīta apmēru plus piecu procentu apmēru no mantas novērtējuma, ja ir sastādīts mantas pārdošanas plāns;".

20. Papildināt pārejas noteikumus ar 71., 72., 73., 74., 75., 76., 77., 78., 79. un 80. punktu šādā redakcijā:

"71. Administratori, kuri saskaņā ar šā likuma regulējumu ir iecelti administratora amatā un kuriem izsniegtās amata apliecības derīguma termiņa beigu datums atbilstoši Maksātnespējas kontroles dienesta direktora lēmumam ir ne vēlāk kā līdz 2022. gada 31. martam, nākamo kvalifikācijas eksāmenu kārto ne vēlāk kā 2024. gada aprīlī un līdz tam turpina pildīt administratora pienākumus, pamatojoties uz šajā likumā noteiktajā kārtībā izdotu amata apliecību.

72. Administratori, kuri saskaņā ar šā likuma regulējumu ir iecelti administratora amatā un kuriem izsniegtās amata apliecības derīguma termiņa beigu datums atbilstoši Maksātnespējas kontroles dienesta direktora lēmumam ir laika posmā no 2022. gada 1. aprīļa līdz 2023. gada 31. martam, nākamo kvalifikācijas eksāmenu kārto ne vēlāk kā 2024. gada oktobrī, un līdz tam turpina pildīt administratora pienākumus, pamatojoties uz šajā likumā noteiktajā kārtībā izdotu amata apliecību.

73. Ja administrators šo pārejas noteikumu 71. un 72. punktā noteikto kvalifikācijas eksāmenu objektīvu apstākļu dēļ nekārto, viņam ir pienākums to kārtot nākamajā tuvākajā kvalifikācijas eksāmena rīkošanas reizē. Šādā gadījumā amata apliecības derīguma termiņa sākuma datums būs datums, kurā norisinājās tas kvalifikācijas eksāmens, kuru administratoram bija pienākums kārtot saskaņā ar šo pārejas noteikumu 71. vai 72. punktu.

74. Šo pārejas noteikumu 71. un 72. punktā noteikto kvalifikācijas eksāmenu kārto arī tie administratori, kuru amata darbība šo pārejas noteikumu 71. un 72. punktā noteiktā kvalifikācijas eksāmena kārtošanas laikā ir apturēta vai administrators atstādināts no amata darbības veikšanas, ja administrators laikā, kad izsludināta pieteikšanās šo pārejas noteikumu 71. un 72. punktā noteiktā kvalifikācijas eksāmena kārtošanai, nav iesniedzis motivētu iesniegumu Maksātnespējas kontroles dienesta direktoram, lūdzot pagarināt kvalifikācijas eksāmena kārtošanas termiņu līdz nākamajai tuvākajai kvalifikācijas eksāmena rīkošanas reizei pēc administratora amata darbības atjaunošanas. Šādā gadījumā amata apliecības derīguma termiņa sākuma datums būs datums, kurā norisinājās tas kvalifikācijas eksāmens, kuru administratoram bija pienākums kārtot saskaņā ar šo pārejas noteikumu 71. vai 72. punktu.

75. Šo pārejas noteikumu 73. un 74. punktā noteiktajā gadījumā administrators vienu reizi var lūgt pagarināt šo pārejas noteikumu 71. un 72. punktā noteiktā kvalifikācijas eksāmena kārtošanas termiņu līdz nākamajai tuvākajai kvalifikācijas eksāmena norises dienai.

76. Ja administrators kārtojis šo pārejas noteikumu 71. un 72. punktā noteikto kvalifikācijas eksāmenu amata darbības apturēšanas vai atstādināšanas no amata darbības veikšanas laikā, viņš ir tiesīgs atsākt pildīt amata pienākumus pēc tam, kad Maksātnespējas kontroles dienesta direktors pieņēmis lēmumu par administratora amata darbības atjaunošanu.

77. Ja attiecībā uz administratoru saskaņā ar šo pārejas noteikumu 74. punktu pieņemts lēmums par kvalifikācijas eksāmena kārtošanas termiņa pagarināšanu līdz nākamajai tuvākajai kvalifikācijas eksāmena rīkošanas reizei, administratora amata darbību atjauno, pamatojoties uz Maksātnespējas kontroles dienesta direktora lēmumu, pēc kvalifikācijas eksāmena nokārtošanas.

78. Lai nodrošinātu iespēju atkārtoti kārtot kvalifikācijas eksāmenu tiem administratoriem, kuri, kārtojot šo pārejas noteikumu 71. un 72. punktā noteikto kvalifikācijas eksāmenu, ir saņēmuši negatīvu vērtējumu vai arī objektīvu iemeslu dēļ kvalifikācijas eksāmenu nekārtoja, Maksātnespējas kontroles dienestam ir tiesības organizēt kvalifikācijas eksāmenu ne vēlāk kā sešus mēnešus pēc šo pārejas noteikumu 71. un 72. punktā noteiktā kvalifikācijas eksāmenu norises dienas.

79. Kvalifikācijas pilnveides pasākumi, kurus administrators apmeklējis no pēdējā kvalifikācijas perioda sākuma līdz dienai, kad stājās spēkā šā likuma noteikumi par kvalifikācijas eksāmena kārtošanu saskaņā ar šo pārejas noteikumu 71. un 72. punktu, ir ņemami vērā, izlemjot jautājumu par kvalifikācijas eksāmena kārtošanas priekšnosacījumu izpildi.

80. Grozījumi šā likuma 58., 73., 112., 121., 124. un 141. pantā par juridiskās personas maksātnespējas procesa pabeigšanu saīsinātā procesa kārtībā stājas spēkā 2022. gada 1. jūnijā."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs